แบงก์โน้ตส์
ผ่านวิกฤต
30 ต.ค. 2565

ผ่านวิกฤต
โดย..ทีมข่าวการเงิน
สำนักงานใหญ่ของแบงก์ไทยพาณิชย์และทหารไทยถูกน้ำล้อมไว้หมดแล้ว
กองทัพน้ำกำลังเดินทางไปตามถนนพหลโยธิน เพื่อทดสอบกำแพงถุงทรายสูง 180 ซม. ฟุตบาท หน้าแบงก์กสิกรไทย สำนักพหลโยธิน
แต่ บัณฑูร ล่ำซำ ซีอีโอธนาคารกสิกรไทยก็ไม่หวั่น ใช้โอกาสในช่วงวิกฤตเดินสายไปโรดโชว์ต่างประเทศ แบบไม่กลัวคำถามจากนักลงทุน คุณปั้นที่เพิ่งกลับจากโรดโชว์ที่ฮ่องกงมาเล่าให้ฟังว่า คำถามที่ต่างชาติถามมากที่สุดคือ ประเทศไทยผ่านวิกฤตไปหรือยัง
คำถามแบบนี้สิวๆ คุณปั้นตอบว่า ขึ้นอยู่กับว่าคุณอยู่ที่ไหน ถ้าน้ำท่วมไปแล้ว คุณก็ผ่านวิกฤตไปแล้ว กำลังท่วม ก็กำลังอยู่ในวิกฤต ถ้ายังไม่ท่วมก็กำลังจะเชิญหน้ากับวิกฤต
ว่าแล้วก็ส่ายหน้า ไม่นึกเลยว่าจะมีข่าวเรื่องปั๊มน้ำขึ้นหน้า 1 ของหนังสือพิมพ์ นี่มันประเทศยังไม่พัฒนาชัดๆ ฮ่า ฮ่า